CELEX: C2005/171/26
Language: el
Date: 2005-07-09 00:00:00
Title: Απόφαση του Πρωτοδικείου, της 26ης Απριλίου 2005, στις συνεκδικασθείες υποθέσεις T-110/03, T-150/03 και T-405/03, Jose Maria Sison, κατά Συμβουλίου της Ευρωπαϊκής Ενώσεως (Πρόσβαση στα έγγραφα — Κανονισμός (ΕΚ) 1049/2001 — Έγγραφα σχετικά με τις αποφάσεις του Συμβουλίου που αφορούν την καταπολέμηση της τρομοκρατίας — Εξαιρέσεις που αφορούν την προστασία του δημοσίου συμφέροντος — Δημοσία ασφάλεια — Διεθνείς σχέσεις — Μερική πρόσβαση — Αιτιολογία — Δικαιώματα άμυνας)

9.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/15
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 26ης Απριλίου 2005
   στις συνεκδικασθείες υποθέσεις T-110/03, T-150/03 και T-405/03, Jose Maria Sison, κατά Συμβουλίου της Ευρωπαϊκής Ενώσεως (1)
   
   (Πρόσβαση στα έγγραφα - Κανονισμός (ΕΚ) 1049/2001 - Έγγραφα σχετικά με τις αποφάσεις του Συμβουλίου που αφορούν την καταπολέμηση της τρομοκρατίας - Εξαιρέσεις που αφορούν την προστασία του δημοσίου συμφέροντος - Δημοσία ασφάλεια - Διεθνείς σχέσεις - Μερική πρόσβαση - Αιτιολογία - Δικαιώματα άμυνας)
   (2005/C 171/26)
   Γλώσσα διαδικασίας: η αγγλική
   Στις συνεκδικαζόμενες υποθέσεις T-110/03, T-150/03 και T-405/03, Jose Maria Sison, κάτοικος Ουτρέχτης (Κάτω Χώρες), εκπροσωπούμενος από τους J. Fermon, A. Comte, H. Schultz και D. Gurses, δικηγόρους, κατά Συμβουλίου της Ευρωπαϊκής Ενώσεως, εκπροσωπουμένου από τους Μ. Βιτσενζάτο, M. Bauer και Μ. Bishop, με αντικείμενο την ακύρωση των τριών αποφάσεων του Συμβουλίου, της 21ης Ιανουαρίου 2003, της 27ης Φεβρουαρίου 2003 και της 2ας Οκτωβρίου 2003, περί αρνήσεως προσβάσεως στα έγγραφα που αφορούν τις αποφάσεις 2002/848/ΕΚ, 2002/974/ΕΚ και 2003/480/ΕΚ του Συμβουλίου, αντιστοίχως, της 28ης Οκτωβρίου 2002, της 12ης Δεκεμβρίου 2002 και της 27ης Ιουνίου 2003, για την εφαρμογή του άρθρου 2, παράγραφος 3, του κανονισμού (ΕΚ) 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με στόχο την καταπολέμηση της τρομοκρατίας, και για την κατάργηση, αντιστοίχως, των αποφάσεων 2002/460/ΕΚ, 2002/848/ΕΚ και 2002/974/ΕΚ, το Πρωτοδικείο (δεύτερο τμήμα), συγκείμενο από τους J. Pirrung, πρόεδρο, N. J. Forwood και Σ. Παπασάββα, δικαστές, γραμματέας: J. Plingers, υπάλληλος διοικήσεως, εξέδωσε στις 26 Απριλίου 2005 απόφαση με το ακόλουθο διατακτικό:
   
               1
            
            
               Απορρίπτει τις προσφυγές στις υποθέσεις T-110/03 και T-150/03 ως αβάσιμες.
            
         
               2
            
            
               Απορρίπτει την προσφυγή στην υπόθεση T-405/03 εν μέρει ως απαράδεκτη και κατά τα λοιπά ως αβάσιμη.
            
         
               3
            
            
               Καταδικάζει τον προσφεύγοντα στα δικαστικά έξοδα στις υποθέσεις T-110/03, T-150/03 και T-405/03.
            
         
      (1)  ΕΕ C 146 της 21.6.2003